CELEX: 62015TN0747
Language: mt
Date: 2015-12-22 00:00:00
Title: Kawża T-747/15: Rikors ippreżentat fit-22 ta’ Diċembru 2015 – EDF vs Il-Kummissjoni

29.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 78/24
            
         Rikors ippreżentat fit-22 ta’ Diċembru 2015 – EDF vs Il-Kummissjoni
   (Kawża T-747/15)
   (2016/C 078/35)
   Lingwa tal-kawża: il-Franċiż
   
      Partijiet
   
   
      Rikorrenti: Électricité de France (EDF) (Pariġi, Franza) (rappreżentanti: M. Debroux, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               prinċipalment, tannulla l-Artikoli 1, 2, 3, 4 u 5 tad-deċiżjoni kkontestata, minħabba ksur tal-forom proċedurali sostanzjali, żbalji ta’ liġi u żbalji ta’ fatt;
            
         
               —
            
            
               sussidjarjament, tannulla l-Artikoli 1, 2 u 3 tad-deċiżjoni kkontestata, sa fejn l-ammont li r-rimbors tiegħu ġie impost fuq EDF ġie ssopravalutat sinjifikattivament, u
            
         
               —
            
            
               f’kull każ, tikkundanna lill-Kummissjoni għall-ispejjeż kollha.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi prinċipali.
   
               1.
            
            
               L-ewwel motiv ibbażat fuq ksur tal-Artikolu 266 TFUE.
            
         
               2.
            
            
               It-tieni motiv ibbażat fuq applikazzjoni żbaljata tal-Artikolu 107 TFUE. Dan il-motiv huwa maqsum f’żewġ partijiet:
               
                           —
                        
                        
                           L-ewwel parti, dwar l-applikabbiltà tat-test tal-investitur privat, hija komposta minn ħames subpartijiet.
                           
                                       —
                                    
                                    
                                       L-ewwel subparti, fejn jiġi allegat li, mingħajr ma pprovdiet ġustifikazzjoni jew motivazzjoni, il-Kummissjoni ma ħaditx inkunsiderazzjoni diversi dokumenti u atti li ġew debitament ikkomunikati lilha minn Franza u minn EDF;
                                    
                                 
                                       —
                                    
                                    
                                       It-tieni subparti, fejn jiġi allegat li b’mod sistematiku l-Kummissjoni ma għamlitx distinzjoni bejn l-elementi li jirrigwardaw rispettivament l-applikabbiltà u l-applikazzjoni tat-test tal-investitur privat.
                                    
                                 
                                       —
                                    
                                    
                                       It-tielet subparti, fejn jiġi allegat li l-Kummissjoni żbaljatament eskludiet l-applikabbiltà tal-kriterju tal-investitur privat avżat, biss minħabba l-fatt li fil-kuntest tal-evalwazzjoni tal-miżura Franza kienet ħadet inkunsiderazzjoni, b’mod partikolari, kunsiderazzjonijiet relatati mal-kwalità tagħha ta’ awtorità pubblika, flimkien ma kusiderazzjonijiet relatati mal-kwalità tagħha ta’ azzjonista.
                                    
                                 
                                       —
                                    
                                    
                                       Ir-raba’ subparti, fejn jiġi allegat li l-Kummissjoni żbaljatament identifikat l-obbligu li EDF ikollha business plan formali sabiex ikun applikabbli l-kriterju tal-investitur privat avżat.
                                    
                                 
                                       —
                                    
                                    
                                       Il-ħames subparti, fejn jiġi allegat li l-Kummissjoni interpretat ħażin in-natura u l-għan ta’ din il-miżura, il-kuntest li minnu tifforma parti, kif ukoll l-għan imfittex u r-regoli li għalihom hija suġġetta l-imsemmija miżura.
                                    
                                 
                     
                           —
                        
                        
                           It-tieni parti, dwar l-applikazzjoni tat-test tal-investitur privat, hija komposta minn tliet subpartijiet.
                           
                                       —
                                    
                                    
                                       L-ewwel subparti, fejn jiġi allegat li l-Kummissjoni żbaljatament iddeċidiet li r-Rapport Oxera ma kienx ammissibbli inkwantu prova.
                                    
                                 
                                       —
                                    
                                    
                                       It-tieni subparti, fejn jiġi allegat li l-metodoloġija tal-Kummissjoni hija vvizzjata b’nuqqasijiet flagranti. Fl-ewwel lok, il-Kummissjoni la ħadet inkunsiderazzjoni l-kuntest ta’ dak iż-żmien u lanqas il-kriterji li l-investituri ta’ dak iż-żmien kienu jsegwu. Fit-tieni lok, it-teżi tar-“riġal fiskali”, invokata b’mod persistenti mill-Kummissjoni, mhux biss talli tikkostitwixxi żball ta’ liġi iżda talli hija l-oriġini ta’ żbalji fl-evalwazzjoni tar-rilevanza tal-investiment. Fit-tielet lok, il-Kummissjoni wettqet numru kunsiderevoli ta’ żbalji metodoloġiċi, li kull wieħed minnhom huwa suffiċjenti sabiex jintwera li l-Kummissjoni ma wrietx, b’mod manifest, li l-kriterju tal-investitur privat ma ġiex applikat.
                                    
                                 
                                       —
                                    
                                    
                                       It-tielet subparti, bbażata fuq il-konsegwenzi tal-iżbalji metodoloġiċi mwettqa mill-Kummissjoni.
                                    
                                 
                     
         
               3.
            
            
               It-tielet motiv ibbażat fuq in-nuqqas ta’ motivazzjoni tad-deċiżjoni kkontestata.
            
         Insostenn tar-rikors tagħha r-rikorrenti tinvoka wkoll żewġ motivi sussidjarji.
   
               1.
            
            
               L-ewwel motiv sussidjarju, ibbażat fuq il-fatt li l-parti l-kbira tal-allegata għajnuna hija preskritta. Dan il-motiv huwa maqsum f’żewġ partijiet:
               
                           —
                        
                        
                           L-ewwel parti, fejn jiġi allegat li din hija essenzjalment għajnuna eżistenti li tirriżulta minn miżra implementata qabel il-ftuħ tas-suq Ewropew tal-elettriku għall-kompetizzjoni.
                        
                     
                           —
                        
                        
                           It-tieni parti, fejn jiġi allegat li parti sinjifikattiva tal-allegata għajnuna tirriżulta minn miżura implementata iktar minn għaxar snin qabel l-ewwel att ta’ investigazzjoni.
                        
                     
         
               2.
            
            
               It-tieni motiv sussidjarju, ibbażat fuq żbalji ta’ kalkolu allegatament imwettqa mill-Kummissjoni fid-determinazzjoni tal-allegata għajnuna. Dan il-motiv huwa maqsum fi tliet partijiet:
               
                           —
                        
                        
                           L-ewwel parti, fejn jiġi allegat li l-Kummissjoni wettqet żbalji fir-rigward tal-ammont totali tar-riżervi għat-tiġdid.
                        
                     
                           —
                        
                        
                           It-tieni parti, fejn jiġi allegat li l-Kummissjoni wettqet żbalji fir-rigward tar-rata tat-taxxa applikabbli.
                        
                     
                           —
                        
                        
                           It-tielet parti, fejn jiġi allegat li l-ammont tal-allegata għajnuna għandu jiġi rivedut abbażi ta’ din id-data kkoreġuta.